DOKUMENT TA’ ĦIDMA TAL-KUMMISSJONI dwar il-kalkolu, l-iffinanzjar, il-pagament u d-dħul fil-baġit tal-korrezzjoni tal-iżbilanċi baġitarji favur ir-Renju Unit ("il-korrezzjoni tar-Renju Unit") skont l-Artikoli 4 u 5 tad-Deċiżjoni tal-Kunsill 2014/xxx/UE, Euratom dwar is-sistema ta' riżorsi proprja tal-Unjoni Ewropea /* COM/2014/0271 final */





INTRODUZZJONI Skont il-konklużjonijiet tal-Kunsill Ewropew tas-7 u t-8 ta' Frar 2013 u d-Deċiżjoni tal-Kunsill dwar is-sistema tar-riżorsi proprji tal-Unjoni Ewropea ta' (....), dan id-dokument jieħu post id-dokument ta’ ħidma tal-Kummissjoni 9851/07, tat-23 ta’ Mejju 2007[1]. Sakemm ma jkunx iddikjarat mod ieħor, kwalunkwe referenza għall-Artikoli għandha x’taqsam mad-Deċiżjoni dwar ir-Riżorsi Proprji tal-(....), minn issa ’l quddiem DRP 2014. Dan id-dokument jistabbilixxi dawn id-dispożizzjonijiet għall-korrezzjoni tar-Renju Unit: · Il-kalkolu tal-ammont tal-korrezzjoni ta' sena partikolari, · Il-finanzjament tagħha fis-sena sussegwenti, · Id-definizzjonijiet tal-aggregati tal-baġit, · Id-dħul tal-korrezzjoni fil-baġit. Il-modifiki fis-sistema tar-riżorsi proprji li joħorġu mill-konklużjonijiet tal-Kunsill Ewropew tas-7 u t-8 ta' Frar 2013 m’għandhom l-ebda impatt fuq il-korrezzjoni tar-Renju Unit għas-snin qabel l-2014. Meta jitqies id-dħul fis-seħħ tad-DRP 2014, id-dispożizzjonijiet ta’ dan id-dokument għandhom jidħu fis-seħħ fl-1 ta’ Jannar 2014. Għalhekk, dawn għandhom jibdew japplikaw mal-kalkolu tal-korrezzjoni tar-Renju Unit li joriġina fis-sena 2014, li għandu jkun ibbaġitjat għall-ewwel darba fl-2015. Kwalunkwe użu tal-baġit ġenerali tal-Unjoni li jagħti lok għal kumpens skont it-termini tal-Artikolu 12 tal-Ftehim Intergovernattiv dwar il-funzjonament tal-Fond Uniku ta’ Riżoluzzjoni[2] ("nefqa relatata mal-SRM") ma jkollux impatt fuq il-korrezzjoni tar-Renju Unit. Kemm in-nefqa relatata mal-SRM kif ukoll l-użu addizzjonali korrispondenti tar-riżorsa mill-ING ikunu għalhekk esklużi mill-kalkolu. 1. IL-KORREZZJONI TAR-RENJU UNIT 1.1. Il-kalkolu tal-korrezzjoni (l-Artikolu 4 tad-DRP 2014) Il-kalkolu tal-ammont tal-korrezzjoni tas-sena t skont l-Artikolu 4 jiġi stabbiliti billi: (a) Tiġi kkalkolata d-differenza bejn: - Is-sehem perċentwali tar-Renju Unit fis-somma totali tal-bażijiet tal-VAT mhux limitati, u - Is-sehem perċentwali tar-Renju Unit fin-nefqa totali allokata; (b) Tiġi mmultiplikata d-differenza hekk miksuba taħt (a) bin-nefqa totali allokata; (c) Jiġi mmultiplikat ir-riżultat miksub taħt (b) b'0,66; · Ir-riżultat miksub fil-passi (a) sa (c) jissejħu l-ammont orġinali tal-korrezzjoni tar-Renju Unit; (d) Jiġi sottratta mir-riżultat miksub taħt (d) id-differenza bejn - Il-prodott tas-sehem perċentwal tar-Renju Unit fil-bażijiet tal-VAT mhux limitati multiplikat bit-total tal-pagamenti mill-Istati Membri kollha msemmija fl-Artikolu 2(1)(b) u (c) eskluż minnu l-pagamenti lejn nefqa relatata mal-SRM fis-sena finanzjarja t inkwistjoni (jiġifieri l-pagamenti li r-Renju Unit ikun għamel kieku ma kinitx teżisti r-riżorsa tal-ING u r-riżorsa tal-VAT ma kienx limitat) għall-finanzjament tan-nefqa totali (kif definit f’punt 3.1 hawn taħt); kif ukoll - Il-pagamenti magħmula mir-Renju Unit imsemmijin fl-Artikolu 2(1)(b) u (c) marbuta mas-sena finanzjara t għall-finanzjament tan-nefqa totali (kif definit f’punt 3.1 hawn taħt), esklużi minnhom pagamenti biex jiffinanzjaw it-tnaqqis gross fil-kontribuzzjonijiet ibbażati fuq il-ING tal-Awstrija, id-Danimarka, il-Pajjiżi l-Baxxi u l-Isvezja msemmija fl-Artikolu 2(5) u bl-esklużjoni ta' pagamenti biex tiġi ffinanzjata in-nefqa relatata mal-SRM; · Id-differenza msemmija fil-pass (d) tissejjaħ il-vantaġġ tar-Renju Unit (peress li hija l-vantaġġ li r-Renju Unit jakkwista mil-limitu tal-VAT, mit-tnaqqis tar-rata uniformi tal-VAT u mill-introduzzjoni tar-riżorsa tal-ING); · Ir-riżultat miksub billi jiġi sottratt il-vantaġġ tar-Renju Unit mill-ammont oriġinali (jiġifieri r-riżultat tal-pass (d)) jissejjaħ il-korrezzjoni bażika tar-Renju Unit; (e) Jiġi sottratt mir-riżultat taħt (d) il-qligħ tar-Renju Unit li jirriżulta miż-żieda (minn 10% għal 20 %) fil-perċentwal ta’ riżorsi msemmijin fl-Artikolu 2(1)(a) miżmuma mill-Istati Membri biex ikopru l-kosti tal-ġbir tagħhom. Dan jimplika li mir-riżultat miksub taħt (d) għandu jitnaqqas ir-riżultat tal-multiplikazzjoni bejn: - 12,5 %[3] tat-total nett tar-riżorsi msemmija fl-Artikolu 2(1)(a) imdaħħal fil-baġit tal-UE wara t-tnaqqis tal-kosti tal-ġbir, u - Id-differenza bejn is-sehem tar-Renju Unit fir-riżorsi msemmija fl-Artikolu 2(1)(a) u s-sehem tiegħu fil-bażi tal-VAT mhux limitat tal-UE. · Il-qligħ imsemmi fil-pass (e) jissejjaħ id-dħul mhux ippjanat mir-riżorsi proprji tradizzjonali (RPT); · Meta jiġi sottratt il-qligħ mhux ippjanat mir-PT mill-korrezzjoni bażika tar-Renju Unit ikun tlesta l-kalkolu tal-korrezzjoni tar-Renju Unit (jiġifieri r-riżultat taħt (e)); (f) In-nefqa totali allokata, imsemmija hawn fuq taħt punt (a) it-tieni sing u (b), titnaqqas bin-nefqa totali allokata fl-Istati Membri li jkunu aderew mal-UE wara t-30 ta’ April 2004, ħlief għall-pagamenti diretti tal-agrikoltura u nfiq relatat mas-suq kif ukoll dik il-parti tan-nefqa fl-iżvilupp rurali li toriġina mis-sezzjoni tal-garanzija FAEGG. L-ishma kif inklużi fit-tabella hawn taħt jintużaw biex tiġi kkalkulata l-parti tan-nefqa fuq l-iżvilupp rurali li toriġina mill-garanzija tal-FAEGG għal kull Stat Membru kkonċernat. 1.2. Formalizzazzjoni tal-kalkolu tal-korrezzjoni tar-Renju Unit Il-korrezzjoni tar-Renju Unit tas-sena t (li għandha tkun ibbaġitjata għall-ewwel darba fis-sena t+1) hija ekwivalenti għal: Il-kalkolu preċiż ta’ kull element huwa kif ġej: AMMONT ORIĠINALI (punti 1.1(a) sa 1.1(c) u 1.1(f)) fejn: : Bażi tal-VAT mhux limitata għal Stat Membru/grupp ta’ Stati Membri XX (fejn XX = ir-Renju Unit jew l-UE) fis-sena t; : Nefqa allokata tal-UE għal XX (fejn XX = ir-Renju Unit l-jew UE) fis-sena t; : Nefqa mhux agrikola tal-UE (kif definita f’punt (f) hawn fuq) allokata fis-sena t lill-Istati Membri li jkunu aċċedew għall-UE wara t-30 ta’ April 2004; IL-VANTAĠĠ TAR-RENJU UNIT (punt 1.1(d) hawn fuq) fejn: : Bażi tal-VAT mhux limitata tal-Istat Membru/grupp ta’ Stati Membri XX (fejn XX = ir-Renju Unit jew l-UE) fis-sena t; : Pagamenti totali tal-ING magħmula minn XX (fejn XX = ir-Renju Unit jew l-UE) fis-sena t; : Total tal-pagamenti tal-VAT limitata magħmula minn XX (fejn XX = ir-Renju Unit jew l-UE) fis-sena t; DĦUL MHUX IPPJANAT TA' RPT (punt 1.1(e) hawn fuq) fejn: : Riżorsi proprji tradizzjonali netti ta’ Stat Membru/grupp ta’ Stati Membri XX (fejn XX = ir-Renju Unit jew l-UE) fis-sena t; : Bażi tal-VAT mhux limitata tal-Istat Membru/grupp ta’ Stati Membri XX (fejn XX = ir-Renju Unit jew l-UE) fis-sena t; 2. FINANZJAMENT TAL-KORREZZJONI TAR-RENJU UNIT FIS-SENA SUSSEGWENTI (ARTIKOLU 5 TAD-DRP 2014) Il-kost tal-korrezzjoni tar-Renju Unit tas-sena t għandu jinġarr mill-Istati Membri l-oħra fis-sena t+1 skond l-arranġamenti li ġejjin: a) Id-distribuzzjoni tal-kost tiġi kkalkolata b’referenza għas-sehem ta’ kull Stat Membru fil-pagamenti msemmija fl-Artikolu 2(1)(c) li jikkonċernaw is-sena t+1, waqt li r-Renju Unit ikun eskluż u mingħajr ma jkun ikkunsidrat it-tnaqqis gross fil-kontribuzzjonijiet ibbażati fuq l-ING tal-Awstrija, id-Danimarka, il-Pajjiżi l-Baxxi u l-Isvezja msemmija fl-Artikolu 2(5); b) Imbagħad dan jiġi aġġustat b’tali mod li jillimita s-sehem tal-Ġermanja, tal-Olanda, tal-Awstrija u tal-Iżvezja għal wieħed minn erbgħa tas-sehem li jirriżulta mill-kalkolu taħt (a); L-ammont tal-korrezzjoni jingħata lir-Renju Unit bi tnaqqis fil-pagamenti tal-VAT tiegħu; jekk l-ammont tal-korrezzjoni jkun ogħla mill-pagamenti tal-VAT, il-korrezzjoni tingħata bi tnaqqis fil-pagamenti tal-ING tiegħu. Il-kostijiet imġarrba minn Stati Membri oħra għandhom ikunu miżjuda mal-pagamenti tal-VAT u tal-ING. It-tabella li ġejja tippreżenta eżempju li juri l-implimentazzjoni tal-metodu ta’ kalkolu ta’ hawn fuq, fuq il-bażi tal-estimi tal-ING imdaħħlin fil-baġit tal-2013 adottat. KALKOLU TAL-FINANZJAMENT TAL-KORREZZJONI TAR-RENJU UNIT Stat Membru || Is-sehem perċentwali tal-ING || Ishma mingħajr ir-Renju Unit || 3/4 tas-sehem ta’ DE, NL, AT u SE fil-kolonna (2) || Il-kolonna 3 distribwita fost l-Istati Membri minbarra UK, DE, NL, AT u SE || Skala ta’ finanzjament || (1) || (2) || (3) || (4) || (5)=(2)+(3)+(4) Il-Belġju || 2,95 || 3,47 || || 1,51 || 4,98 Il-Bulgarija || 0,30 || 0,36 || || 0,16 || 0,51 Ir-Repubblika Ċeka || 1,08 || 1,27 || || 0,56 || 1,83 Id-Danimarka || 1,95 || 2,29 || || 1,00 || 3,29 Il-Ġermanja || 20,93 || 24,59 || -18,44 || 0,00 || 6,15 L-Estonja || 0,13 || 0,15 || || 0,07 || 0,22 L-Irlanda || 1,02 || 1,20 || || 0,52 || 1,72 Il-Greċja || 1,39 || 1,63 || || 0,71 || 2,34 Spanja || 7,86 || 9,24 || || 4,03 || 13,27 Franza || 15,97 || 18,76 || || 8,19 || 26,95 Il-Kroazja || 0,16 || 0,19 || || 0,08 || 0,28 L-Italja || 11,87 || 13,94 || || 6,09 || 20,03 Ċipru || 0,12 || 0,14 || || 0,06 || 0,20 Il-Latvja || 0,18 || 0,21 || || 0,09 || 0,30 Il-Litwanja || 0,25 || 0,30 || || 0,13 || 0,43 Il-Lussemburgu || 0,25 || 0,29 || || 0,13 || 0,42 L-Ungerija || 0,72 || 0,85 || || 0,37 || 1,22 Malta || 0,05 || 0,06 || || 0,03 || 0,08 Il-Pajjiżi l-Baxxi || 4,65 || 5,46 || -4,10 || 0,00 || 1,37 L-Awstrija || 2,42 || 2,85 || -2,13 || 0,00 || 0,71 Il-Polonja || 2,93 || 3,45 || || 1,51 || 4,95 Il-Portugall || 1,21 || 1,43 || || 0,62 || 2,05 Ir-Rumanija || 1,05 || 1,24 || || 0,54 || 1,78 Is-Slovenja || 0,26 || 0,31 || || 0,14 || 0,44 Is-Slovakkja || 0,55 || 0,65 || || 0,28 || 0,93 Il-Finlandja || 1,52 || 1,79 || || 0,78 || 2,56 L-Isvezja || 3,31 || 3,89 || -2,92 || 0,00 || 0,97 Ir-Renju Unit || 14,89 || 0,00 || || 0,00 || 0,00 Total || 100,00 || 100,00 || -27,59 || 27,59 || 100,00 Il-previżjoni tal-ING imdaħħla fl-ABE 6/2013. Is-sehem tal-Istati Membri fil-pagamenti tal-ING (l-Artikolu 2(1)(c)) fis-sena t+1 jidher fl-ewwel kolonna tat-tabella. It-tieni kolonna tippreżenta s-sehem miksub skont il-punt (a) hawn fuq. It-tielet kolonna turi t-tnaqqis tal-ishma tal-Ġermanja, il-Pajjiżi l-Baxxi, l-Awstrija u l-Isvezja (tliet kwarti tal-ishma tagħhom li jirriżultaw mill-punt (a) hawn fuq). Ir-raba’ kolonna tirrifletti d-distribuzzjoni tat-tnaqqis fir-rigward tal-Ġermanja, il-Pajjiżi l-Baxxi, l-Awstrija u l-Isvezja fost l-Istati Membri l-oħra, bl-eċċezzjoni ta’ dawn l-erba’ pajjiżi u tar-Renju Unit. Fl-aħħar nett, il-kolonna 5 turi s-sehem fl-iffinanzjar tal-korrezzjoni tar-Renju Unit li jirriżulta minn dan il-kalkolu. 3. DEFINIZZJONI TAL-AGGREGATI TAL-BAĠIT 3.1 Nefqa totali għas-sena t Il-kunċett ta’ nefqa li għandu jintuża fil-kalkolu tal-korrezzjoni tar-Renju Unit jikkorrispondi mal-pagamenti effettivi (l-eżekuzzjoni tal-approprjazzjonijiet ta' pagament) li jkunu relatati mas-sena inkwistjoni (is-sena t), skont l-approprjazzjonijiet tal-baġit ta’ dik is-sena jew l-ammonti trasferiti tal-approprjazzjonijiet mhux eżegwiti għas-sena sussegwenti (mis-sena t għas-sena t+1). L-approprjazzjonijiet għal pagamenti użati biss, jiġifieri l-ammont ta’ pagamenti li jkunu saru realment, għandhom ikunu kkunsidrati. 3.2. Nefqa totali allokata L-allokazzjoni madwar l-Istati Membri tan-nefqa totali, kif definita taħt il-punt 3.1 hawn fuq, hija rregolata minn dawn ir-regoli: B’mod ġenerali, il-pagamenti huma allokati lill-Istati Membri li fihom għandu r-residenza l-benefiċjarju prinċipali. Madankollu, meta l-Kummissjoni tkun konxja li l-benefiċjarju inkwistjoni jaġixxi ta’ intermedjarju, il-pagamenti jiġu allokati kull meta jkun possibbli għall-Istat(i) Membru(i) fejn il-benefiċjarju(i) finali jkun(u) residenti, skont is-sehem tiegħu/tagħhom f’dawk il-pagamenti. Nefqa relatata mal-SRM tiġi eskluża. Ċerti komponenti tan-nefqa ma jistgħux ikunu allokati totalment jew parzjalment lill-Istati Membri. Jekk bħala bażi tittieħed in-nefqa totali tal-baġit ġenerali tal-Unjoni Ewropea, mill-anqas żewġ kategoriji prinċipali ta’ nefqa għandhom ikunu esklużi (għalkemm din il-lista hija indikattiva u mhux neċessarjament eżawrjenti): 1. In-nefqa esterna, li tikkorrispondi prinċipalment mal-intestatura 4 - l-UE bħala attur mondjali - tal-qafas finanzjarju għall-2014-2020. Din il-kategorija tinkludi wkoll in-nefqa minn intestaturi oħrajn favur benefiċjarji barra mill-Unjoni, bħall-kooperazzjoni għall-iżvilupp, in-nefqa fir-riċerka minfuqa barra mill-UE, in0nefqa amministrattiva mħallsa lill-benefiċjarji barra mill-Unjoni, eċċ. 2. Nefqa li ma tistax tkun allokata jew identifikata. Dan jista’ jkun minħabba problemi kunċettwali, bħal fil-każ ta' nefqa fuq ir-rappreżentazzjoni, fuq missjonijiet u fuq laqgħat formali jew oħrajn, kif ukoll minħabba pagamenti relatati ma’ inizjattivi Komunitarji transfruntiera, il-promozzjoni ta’ operazzjonijiet ta’ kooperazzjoni intereġjonali u azzjonijiet transfruntiera oħra. Id-definizzjoni ta' nefqa allokata tikkorrispondi fil-prinċipju għall-Intestaturi 1, 2, 3, 5 u 6 tal-qafas finanzjarju għall-2014-2020. 4. ID-DĦUL TAL-KORREZZJONI TAR-RENJU UNIT TAS-SENA t FIL-BAĠIT 4.1. Stima proviżorja (li għandha tiddaħħal fl-Abbozz ta’ Baġit tas-sena t+1) Kalkolu proviżjorju tal-ammont tal-korrezzjoni tar-Renju Unit tas-sena t isir fl-okkażjoni tal-abbozz ta’ baġit (AB) tas-sena t+1. Il-kalkolu ikun ibbażat fuq id-dejta l-aktar riċenti disponibbli kemm għall-kontribuzzjonijiet kif ukoll għan-nefqa. L-ammont tal-korrezzjoni tar-Renju Unit jieħu l-forma ta’ tnaqqis fil-pagamenti tal-VAT u tal-ING tar-Renju Unit. L-Istati Membri l-oħra għandhom jaraw il-pagamenti tal-VAT u tal-ING jiżdiedu bl-ammont tas-sehem rispettiv tagħhom fl-iffinanzjar. 4.2. Aġġornament tal-istima proviżorja (bejn is-sena t+1 u s-sena t+3) Jekk ikun hemm bżonn, il-Kummissjoni għandha l-possibilità li tipproponi aġġornament tal-istima proviżjorja fi kwalunkwe mument bejn is-sena t+1 u s-sena t+3. Tali aġġornament jiddaħħal f’abbozz ta’ baġit emendatorju (ABE). L-aġġornament jiġi propost jekk il-Kummissjoni jkollha għal xiex taħseb li t-tbassir inizjali tal-kalkolu proviżorju jkun differenti b’mod sinifikanti mill-kalkolu definittiv (ara hawn taħt) tal-korrezzjoni tar-Renju Unit li għandu jkun propost fl-ABE tas-sena t+4. Jista’ jkun propost ukoll aġġornament jekk jirriżulta li l-bażijiet tal-ING stmati mdaħħla fl-AB tas-sena t+1 ikunu differenti b’mod sinifikanti mill-bażijiet tal-ING definittivi, biex b'hekk jitbiddel b’mod sinifikanti s-sehem tal-finanzjament tal-korrezzjoni tar-Renju Unit. 4.3. Kalkolu definittiv tal-korrezzjoni tar-Renju Unit (li għandu jiddaħħal f'ABE tas-sena t+4) 4.3.1. Kalkolu tal-ammont definittiv Il-proċedura biex ikun ikkalkolat l-ammont definittiv tal-korrezzjoni hija stipulata fis-sezzjoni 1 ta’ dan id-dokument. Id-dejta li għandha tintuża fil-kalkolu definittiv tal-korrezzjoni tar-Renju Unit hijaa l-bażijiet tal-VAT u tal-ING u l-estimi tan-nefqa allokata tas-sena t kif jidhru fil-31 ta’ Diċembru t+3 u għandhom jinqalbu f’euro skont ir-rata tal-kambju medja annwali tas-sena t. Sabiex ikun stimat il-"vantaġġ tar-Renju Unit" għall-kalkolu definittiv (it-taqsima 1.1(d)) iridu jitqiesu l-kontribuzzjonijiet mir-riżorsi proprji tradizzjonali u minn dħul ieħor fis-sena t. Dan jimplika li huwa meħtieġ li jerġa’ jkun ikkalkolat baġit ipotetiku fuq il-bażi tad-dejta definittiva għal kwalunkwe tip ta’ riżors jew dħul. 4.3.2. Kalkolu tal-finanzjament definittiv tal-korrezzjoni u d-dħul tagħha fil-baġit It-Taqsima 2 hawn fuq tippreżenta l-proċedura għall-kalkolu tal-finanzjament tal-korrezzjoni definittiva. Id-dejta definittiva tal-finanzjament tkun il-bażijiet tal-VAT u tal-ING tas-sena t+1 kif jidhru fil-31 ta’ Diċembru t+3. Id-data tal-finanzjament finali titqabbel mal-pagamenti li jkunu diġà ddaħħlu fil-baġit (jiġifieri fil-baġit ta’ t+1 u possibbilment fil-baġit ta’ t+2 jew t+3 jekk ikun sar aġġornament f’dawk is-snin). Id-differenzi għal kull Stat Membru għandhom jiddaħħlu fil-kapitolu xieraq tal-baġit ta’ ABE tas-sena t+4 u maqluba fil-munita nazzjonli skont ir-rata ta’ skambju medja tas-sena ta’ finanzjament tal-korrezzjoni (sena t+1). [1] Il-kalkolu, il-finanzjament, il-pagament u d-dħul fil-baġit tal-korrezzjoni ta’ żbilanċi baġitarji skont l-Artikoli 4 u 5 tad-Deċiżjoni tal-Kunsill dwar is-sistema ta’ riżorsi proprji tal-UE, il-Kunsill tal-Unjoni Ewropea, 9851/07, ADD 2, tat-23 ta' Mejju 2007. [2] Li jkopru każijiet ta’ responsabbiltà mhux kuntrattwali u kosti relatati magħhom, fir-rigward tal-eżerċizzju ta’ setgħat mill-istituzzjonijiet tal-Unjoni skont ir-Regolament (xx SRM) [3]Il-perċentwal ta’ 12,5 % li huwa l-proporzjon tas-sehem addizzjonali ta’ RPT (10 %) miżmuma bħala kosti tal-ġbir, diviżi bir-RPT netti miġbura (80 %)